അന്ന-ലെന ഫോർസ്റ്റർ

ജർമ്മൻ പാരാ ആൽപൈൻ സ്കീയറാണ് അന്ന-ലെന ഫോർസ്റ്റർ (ജനനം: 15 ജൂൺ 1995). 2014, 2018 വർഷങ്ങളിൽ വിന്റർ പാരാലിമ്പിക്‌സിൽ അഞ്ച് മെഡലുകൾ അവർ നേടിയിരുന്നു. 
 മുൻകാലജീവിതം 
ജർമ്മനിയിലെ കോൺസ്റ്റാൻസ് റഡോൾഫ്സെലിലാണ് ഫോർസ്റ്റർ ജനിച്ചത്. വലതു കാലില്ലാതെയും ഇടതു കാലിൽ എല്ലുകൾ കാണാതെയുമാണ് അവർ ജനിച്ചത്. വി‌ഡി‌കെ മൻ‌ചെൻ സ്കൂൾ ക്ലബിൽ ആറാമത്തെ വയസ്സിൽ അവർ സ്കീയിംഗ് ആരംഭിച്ചു.

 കരിയർ 
എൽ‌ഡബ്ല്യു 12 പാരാ-ആൽപൈൻ സ്കീയിംഗ് വർഗ്ഗീകരണത്തിൽ ഒരു മോണോ സ്കീയും  ഔട്ട്‌ഗ്രിഗറുകളും ഉപയോഗിച്ച് ഫോസ്റ്റർ മത്സരിക്കുന്നു.

സ്പെയിനിലെ ലാ മോളിനയിൽ നടന്ന ഐപിസി ആൽപൈൻ സ്കീയിംഗ് വേൾഡ് ചാമ്പ്യൻഷിപ്പിൽ വനിതാ സ്ലാലോമിൽ 2 മിനിറ്റ് 31.31 സെക്കൻഡിൽ വെള്ളി മെഡൽ നേടി. സൂപ്പർ കോമ്പിനേഷനിൽ നാലാമതും സൂപ്പർ-ജിയിൽ അഞ്ചാം സ്ഥാനവും അവർ നേടിയിരുന്നുവെങ്കിലും ജയിന്റ് സ്ലാലോം പൂർത്തിയാക്കുന്നതിൽ അവർ പരാജയപ്പെട്ടു.

റഷ്യയിലെ സോചിയിൽ 2014 ലെ വിന്റർ പാരാലിമ്പിക്‌സിനായി ജർമ്മൻ ടീമിന്റെ ഭാഗമായി ഫോർസ്റ്ററിനെ തിരഞ്ഞെടുത്തു. 2 മിനിറ്റ് 14.35 സെക്കൻഡിൽ ഫിനിഷ് ചെയ്ത സ്ലാലോമിൽ മത്സരിച്ച അവർ സ്വർണ്ണ മെഡൽ ജേതാവാകുകയും അവരുടെ വിജയം പ്രഖ്യാപിക്കുന്ന പത്രക്കുറിപ്പുകൾ പ്രസിദ്ധീകരിക്കുകയും ചെയ്തു. ആദ്യ മത്സരം ആരംഭിക്കുമ്പോൾ തന്നെ അതിവേഗം ഫിനിഷ് ചെയ്ത അവരുടെ സഹതാരം അന്ന ഷാഫെൽഹുബറിനെ അയോഗ്യനാക്കിയതിനാലാണ് അവർക്ക് സ്വർണം ലഭിച്ചത്. ഒരു അപ്പീലിനെത്തുടർന്ന് ഷാഫെൽഹുബറിനെ പുനഃസ്ഥാപിക്കുകയും ഫോർസ്റ്ററിന് വെള്ളി മെഡൽ നൽകുകയും ചെയ്തു.ഗെയിംസിൽ രണ്ടാമതും വെള്ളി മെഡൽ നേടിയ ഫോസ്റ്റർ, കമ്പയിൻഡ് മതസരത്തിൽ ഷാഫെൽഹുബറിന്റെ പിന്നിലായി. രണ്ട് ജർമ്മൻ സ്കീയർമാർ മാത്രമാണ് മത്സരം പൂർത്തിയാക്കിയ അത്ലറ്റുകൾ.അവരുടെ മൂന്നാമത്തെ പാരാലിമ്പിക് മെഡൽ, വെങ്കലം, ജയിന്റ് സ്ലാലോമിൽ ലഭിച്ചു. അവിടെ ഷാഫെൽഹുബറിനും ഓസ്ട്രിയൻ സ്കീയർ ക്ലോഡിയ ലോഷിനും പിന്നിൽ 2 മിനിറ്റ് 59.33 സെക്കൻഡിൽ എത്തി.

2012-ൽ ബാഡെൻ സ്പോർട്സ് പേഴ്സണാലിറ്റി ഓഫ് ദ ഇയർ അവാർഡിനായി ഫോർസ്റ്റർ നാമനിർദ്ദേശം ചെയ്യപ്പെട്ടു. 2013-ൽ അവരുടെ നേട്ടങ്ങൾ അടയാളപ്പെടുത്തുന്നതിനായി അവരുടെ ജന്മനഗരമായ റഡോൾഫ്സെൽ ഒരു സ്വർണ്ണ മെഡൽ നൽകി.

അവലംബം

 ബാഹ്യ ലിങ്കുകൾ 


വർഗ്ഗം:1995-ൽ ജനിച്ചവർ
വർഗ്ഗം:2014-ലെ വിന്റർ പാരാലിമ്പിക്‌സിലെ മെഡൽ ജേതാക്കൾ